ડભોઇ પંથક માં સંખ્યાબંધ શિવાલયો આવેલા છે આજે ભગવાન શિવજી ની પ્રિય રાત્રી એટલે મહાશિવરાત્રી હોય ભક્તો દ્વારા વહેલી સવારથી જ શિવ મંદિરો માં જઇ ભગવાન ની પૂજા અર્ચના કરી હતી સાથે સાથે તાલુકામાં આવેલ કાયાવરોહણ ગામે ભગવાન લકૂલીશ શિવાલય જે ગુજરાત નું નાનું કાશી તરીકે સુપ્રસિધ્ધ છે ત્યાં પણ વહેલી સવાર થી વિવિધ ધાર્મીક કાર્યક્રમો જેમાં અભીષેક, પૂજા, રુદ્રયજ્ઞા, મહાઆરતી અને મહાપ્રસાદી નું આયોજન કરવામાં આવ્યું હતું જ્યારે આ પ્રસંગે તાલુકા ભરમાથી મોટી સંખ્યામાં ભક્તો ઉમટી પડયા હતા, જ્યારે ડભોઇ ના અન્ય શિવાલયો જેમાં વાઘનાથ શિવાલય અને કુબેરેશ્વર શિવાલય થી ભવ્ય ભગવાન શિવજીની નગર યાત્રાઓ નીકળી હતી, ત્યારે હાટકેશ્વર શિવાલય, મંગલેશ્વર શિવાલય સહિત ના તમામ શિવાલયો માં વહેલી સવાર થી જ ભક્તો નું મહેરામણ ઉમટી પડયું હતું.